is is is hu is zh de en is is hbs_lat is hu is tr is fr is fi en is is is pt is pl hu is en tr hu hbs_lat sk hbs_lat nb ca en sv nn is hbs_lat is is is is is is is is is is hbs_lat en en en es en en en en en en lt es en is en is en is is is is is is is en is en is is en is en is is is is is en is en is is en is en is is uk is en pt is uk nb is is en nb is is en en en is en en fr is is is is hbs_lat pt en en da es is is ceb ceb pt pt tr ceb tr pt en hu en en is is is is is is hbs_lat en is is is en is is is en is is is is is is en is en ms en nb
Tjörnesbrotabeltið | Eldgos | Eldfjöll | Eldstöðvar
Heimsókn í steinasafnið Ljósbrá í Hveragerði
Stærsti skjálftinn í Bárðarbungu frá goslokum
Gos í eldfjallinu Agung á Balí
Eldgos.is lá niðri í rúma viku vegna bilunar
Aukin rafleiðni og líklega hlaup í Jökulsá á Fjöllum
Hvað er að gerast í Öræfajökli ?
Sat 11:12:38 (UTC) 4.4,Northern Mid Atlantic Ri.. - Details
Sat 10:43:04 (UTC) 3.0,CENTRAL ALASKA - Details
Sat 10:21:58 (UTC) 3.4,24 Km SSW from Kasos - Details
Sat 09:23:47 (UTC) 3.2,34 km al NO de Los Vilos - Details
Sat 08:57:58 (UTC) 3.3,KERKIRA REGION, - Details
Sat 08:21:43 (UTC) 3.3,36 Km SSW from Trikkala - Details
Sat 08:03:50 (UTC) 3.8,YUNANISTAN - Details
Sat 07:25:53 (UTC) 3.5, - Details
Sat 07:25:48 (UTC) 4.3, - Details
Sat 07:24:34 (UTC) 4.4,- Izu Islands, Japan reg.. - Details
Free online chess games! (http://www NULL.chess NULL.com/)
Snarpir skjálftar við Grímsey
Published 16. febrúar 2018 | By admin
Upptök skjálfta nærri Grímsey síðustu sólarhringa. Myndin er fengin af vef Veðurstofu Íslands.
Jarðskjálftahrinan sem hófst í lok janúar NA af Grímsey hefur færst mikið í aukana síðastliðinn sólarhring.  Skjálftarnir eru margir og þéttir.  Stærsti skjálftinn mældis M 4,1.  Jarðfræðingar útiloka ekki frekari tíðindi en þá er verið að tala um stóran jarðskjálfta frekar en eldgos sem eru fátíð á þessum slóðum.
Tjörnesbrotabeltið er hinsvegar fært um að framkalla jarðskjálfta allt að stærð M 7 og er orðið all langt síðan slíkur skjálfti hefur orðið.  Það sem einkennir oft hrinur á þessum slóðum er að þær geta verið nokkuð langvarandi og færast gjarnan í aukana eftir því sem líður á þær. Það er einmitt tilfellið með hrinuna núna.
Þetta svæði er sniðreksbelti sem tilheyrir Tjörnesbeltinu.  Þá er einnig vitað um jarðhitavirkni á þessu svæði þannig að talsverð umbrot eru viðvarandi á þessum slóðum.
Mikill kraftur hljóp í jarðskjálftahrinuna snemma að morgni 19.febrúar.  Hafa vel á annað þúsund skjálfta mælst síðustu sólarhringa og stærsti skjálftinn mældinst M 5,2.  Er þetta orðin öflugasta jarðskjálftahrina á Grímseyjarsvæðinu í 30 ár.
Mælingar benda ekki til kvikuhreyfinga. Þessir skjálftar tengjast flekahreyfingum.
Posted in Tjörnesbrotabeltið | 1 Comment
Skjálftavirkni úti fyrir Norðurlandi
Published 8. ágúst 2016 | By admin
Nokkur virkni hefur verið á Tjörnesbrotabeltinu undanfarna sólarhringa með skjálftum upp undir M 4 af stærð.  Stærsti skjálftinn, M 3.7 varð um 8 km NNV af Gjögurtá aðfaranótt sunnudags en sólarhring áður hafði orðið skjálfti upp á M 3.4 skammt norðaustur af Grímsey.  Tjörnesbrotabeltið er í raun þrjú stór misgengi.  Í þessu tilviki er virknin á tveimur þeirra en það gerist alloft að fleiri en eitt misgengi eru virk samtímis.  Skjálftar eru algengir á þessum slóðum og standa hrinurnar oft vikum saman.  Af og til verða mjög öflugar hrinur á þessum slóðum. Þannig mældust skjálftar vel yfir M 5 árin 2012 og 2013 en síðan hefur verið heldur rólegra á svæðinu.
Meðfylgjandi mynd sem fengin er af vef Veðurstofu Íslands sýnir vel hvernig misgengin á Tjörnesbrotabeltinu liggja og upptöks skálfta þar.  Hringir utan um ártöl segja til um stærstu skjálfta sem orðið hafa á svæðinu en sumir þeirra hafa náð M 7 af stærð t.d. Skagafjarðarskjálftinn árið 1963.
Published 15. janúar 2016 | By admin
Jarðskjálftar í Öxarfirði. Myndin er fengin af vef Veðurstofu Íslands.
Undanfarna sólarhringa hefur staðið yfir smáskjálftahrina í Öxarfirði.  Upptakasvæðin eru tvö, annarsvegar um 10-12km VNV af Kópaskeri og svo aftur um 30 km VNV af Kópaskeri, líklega þó á sömu sprungunni á Tjörnesbrotabeltinu.  Fjöldi smáskjálfta er kominn yfir 200 en aðeins einn hefur mælst yfir M3 enn sem komið er.   Hér er um brotaskjálfta að ræða og tengjast ekki kvikuhreyfingum eða eldvirkni.
Stórir skjálftar eru þó alþekktir á þessu svæði, svo vill til að fyrir réttum 40 árum, þann 13.janúar 1976 varð skjálfti á þessum slóðum sem mældist rúmlega M6 og olli miklum skemmdum á Kópaskeri og í nágrenni.
Árin 2012 og 13 urðu öflugar hrinur á Tjörnesbrotabeltinu en þær urðu Eyjafjarðarmegin á beltinu.
Jarðskjálftahrinur á þessum slóðum eiga það til að vera þrálátar og standa jafnvel vikum saman með hléum þannig að þessi hrina gæti vel undið uppá sig.
Posted in Tjörnesbrotabeltið | Leave a comment
Kvikuinnskot í Eyjafjarðarál ?
Published 30. september 2013 | By admin
(http://www NULL.eldgos NULL.is/wp-content/uploads/2013/09/tjornes30sept2013 NULL.jpg)Margt bendir til þess að kvikuinnskot undir Eyjafjarðarál orsaki mikinn fjölda smáskjálfta sem þar hafa mælst undanfarna daga.  Þessi mikli fjöldi tiltölulega lítilla skjálfta, allir undir M3 af stærð, er óvenjulegur en ætla mætti að stærri skjálftar fylgdu með.  Þeir  hafa hinsvegar ekki orðið.  Skjálftarnir eru ennfremur á nokkuð afmörkuðu svæði og meirihluti þeirra á 10-12 km dýpi sem bendir til kvikuinnskots eins og fram kom í viðtali við jarðeðlisfræðing í hádegisfréttum Rúv í dag.
Öflugar jarðskjálftahrinur hafa orðið undanfarin misseri á brotabeltunum úti fyrir Norðurlandi og er þetta etv. eðlilegt framhald á þeirri virkni.  Innskot í jarðlög á um 10 km. dýpi boðar ekki eldgos, það er amk. mjög ólíklegt.  Staðreyndin er að mikill meirihluti kviku storknar djúpt í jörðu sem innskot án þess að ná nokkurntímann til yfirborðs.  Að sjálfsögðu er þó rétt að fylgjast vel með þessari virkni.
Posted in Tjörnesbrotabeltið | Leave a comment
STÓR JARÐSKJÁLFTI ÚTI FYRIR NORÐURLANDI – M 5,3
Published 2. apríl 2013 | By admin
(http://www NULL.eldgos NULL.is/wp-content/uploads/2013/04/tjornes2apr2013 NULL.jpg)Um kl. 1 í nótt fannst jarðskjálfti víða á Norðurlandi sem átti upptök um 16km austur af Grímsey.  Skjálftar hafa verið þarna undanfarna daga og þeir stærstu um 3 stig þar til stóri skjálftinn kom nú í nótt en fyrstu mælingar benda til þess að hann hafi verið um 5,3 M af stærð.  Skjálftinn er á Tjörnesbeltinu en þar eru stórir skjálftar vel þekktir.  Skjálftahrinan nú virðist vera á sömu brotalínu og skjálfti sem varð árið 1910 og er talinn hafa verið um 7 stig, þ.e. nyrstu brotalínunni í Tjörnesbeltinu sem teygir sig inn í Öxarfjörð.  Hér má sjá umfjöllun um (http://www NULL.eldgos NULL.is/snarpir-jardskjalftar-nordur-af-siglufirdi/) svæðið eftir jarðskjálftana i september í fyrra.
Fullvíst má telja að eftirskjálftar verða margir næstu sólarhringa en ómögulegt er að segja til um hvort þetta sé stærsti skjálftinn í þessari hrinu.  Myndin er fengin af vef Veðurstofu Íslands. (http://www NULL.vedur NULL.is/) og sýnir skjálftaupptökin í hrinunni.
Fréttir fjölmiðla af skjálftanum í nótt
Pressan.is:  Harður jarðskjálfti austur af Grímsey (http://www NULL.pressan NULL.is/Frettir/Lesafrett/hardur-jardskjalfti-austur-af-grimsey-53-a-richter)
mbl.is:  Stór skjálfti austur af Grímsey (http://www NULL.mbl NULL.is/frettir/innlent/2013/04/02/stor_skjalfti_austur_af_grimsey/)
Ruv.is:  Snarpur skjálfti fyrir norðan (http://www NULL.ruv NULL.is/frett/snarpur-skjalfti-fyrir-nordan-1)
Almannavarnir hafa lýst yfir óvissustigi vegna jarðskjálftanna.  Stóri skjálftinn í gær reyndist vera 5,5 M af stærð.  Eins og búist var við hafa hundruð eftirskjálfta mælst, sá stærsti þeirra varð um kl. 9 í morgun og mældist 4,7.  Einnig mátti búast við því að virknin teygði sig til suðausturs og það virðist einnig vera að gerast.  Á þessu svæði er fjöldi misgengja og sprungna og óvíst hvaða áhrif þessir skjálftar hafa á þau.  Eldvirkni á þessu svæði tengd skjálftunum er afar ólíkleg.
(http://www NULL.eldgos NULL.is/wp-content/uploads/2013/04/tjornes3apr2013 NULL.jpg)—
Uppfært 3.apríl kl. 00 30
Enn er mikil virkni á svæðinu og í kvöld urðu skjálftar uppá 4,7 og 4,4 talsvert suðaustan við skjálftaupptökin í gær og er ljóst að misgengið er að brotna upp í átt að Öxarfirði og Kópaskeri.  Líklegt er að sú þróun haldi áfram.
Á neðri myndinni sem tekin er af vef Veðustofunnar um kl. 00 15 sést þessi færsla vel en grænu stjörnurnar tákna skjálfta yfir M 3,0.  Þessi hrina er allsekkert einsdæmi á þessum slóðum, þarna varð öflug hrina árið 2002 með skjálfta yfir 5 M.  Hrinan sem nú er í gangi er þó enn öflugri.
Posted in Tjörnesbrotabeltið | Leave a comment
Jarðskjálftar á ný í Eyjafjarðarál
Published 10. mars 2013 | By admin
(http://www NULL.eldgos NULL.is/wp-content/uploads/2013/03/tjornes_skjalftar10mar20131 NULL.jpg)
Í nótt varð skjálfti upp á 3,8 stig um 14 km norðvestur af Gjögurtá, eða a svipuðum slóðum og stóri skjálftinn varð í október síðastliðnum.  Það hafa verið viðvarandi smáskjálftar á þessum slóðum síðan en þessi er sá stærsti i langan tíma.  Á annan tug eftirskjálfta hafa mælst.  Stærsti skjálftinn í nótt fannst í byggðarlögum næst upptökunum þ.e. Siglufirði, Ólafsfirði, Dalvík og reyndar einnig á Húsavík.
Það er því ljóst að umbrotahrinunni í Eyjafjarðarál er ekki lokið og má búast við að þetta haldi eitthvað áfram.  Hrinan hefur enn sem komið er ekki haft áhrif á Tjörnes brotabeltið en það er það sem menn hafa helst haft áhyggjur af enda geta orðið mjög harðir skjálftar á því svæði.
Myndin er fengin af vef Veðurstofu Íslands (http://www NULL.vedur NULL.is/)
Fréttir í fjölmiðlum af skjálftanum:
Ruv.is – Snarpur jarðskjálfti nyrðra (http://www NULL.ruv NULL.is/frett/snarpur-jardskjalfti-nyrdra)
Mbl.is – Jarðskjálfti undan Gjögurtá (http://www NULL.mbl NULL.is/frettir/innlent/2013/03/10/jardskjalfti_undan_gjogurta/)
Posted in Tjörnesbrotabeltið | Leave a comment
Velja mánuð júní 2018  (1) febrúar 2018  (1) janúar 2018  (1) desember 2017  (1) nóvember 2017  (4) október 2017  (2) september 2017  (1) júlí 2017  (2) júní 2017  (1) maí 2017  (1) janúar 2017  (3) október 2016  (1) september 2016  (1) ágúst 2016  (2) júlí 2016  (1) maí 2016  (1) apríl 2016  (1) febrúar 2016  (1) janúar 2016  (1) desember 2015  (1) september 2015  (1) júní 2015  (2) maí 2015  (1) febrúar 2015  (1) október 2014  (1) september 2014  (5) ágúst 2014  (8) júlí 2014  (2) maí 2014  (4) mars 2014  (1) febrúar 2014  (2) janúar 2014  (1) nóvember 2013  (1) október 2013  (1) september 2013  (1) ágúst 2013  (3) júní 2013  (1) maí 2013  (1) apríl 2013  (2) mars 2013  (5) febrúar 2013  (1) janúar 2013  (3) nóvember 2012  (1) október 2012  (7) september 2012  (8) ágúst 2012  (2) júlí 2012  (1) júní 2012  (2) maí 2012  (1) apríl 2012  (7) mars 2012  (2) febrúar 2012  (2) janúar 2012  (2) desember 2011  (1) nóvember 2011  (1) október 2011  (3) september 2011  (3) ágúst 2011  (3) júlí 2011  (6) júní 2011  (5) maí 2011  (3) febrúar 2011  (3) janúar 2011  (2) desember 2010  (3) nóvember 2010  (2) október 2010  (5) september 2010  (1) ágúst 2010  (1) júní 2010  (1) maí 2010  (4)
Bloggsíða Haralds Sigurðssonar eldfjallafræðings
Futurevolc – Catalogue of Icelandic Volcanoes
Jón Frímann – jarðskjálftablogg á ensku
Steinasafnið í Hveragerði facebook síða
Volcano House – Reykjavík
Volcano.si.edu – Gos um víða veröld
Volcanocafe – bloggsíða á ensku um jarðfræði
Volcanodiscovery.com – Fróðleg síða um eldfjöll
Allir.is – Vefur fyrir alla
Taxi tours in Iceland
Copyright © [2012]. All Rights Reserved - Óskar Haraldsson - eldgos.is